recursal/SuperWikiNEXT-32B huggingface dataset:
**Luis Miguel González Lucas** (9. marraskuuta 1926 – 8. toukokuuta 1996) oli tunnettu espanjalainen härkätaistelija, joka tunnettiin nimellä **Luis Miguel Dominguín**.

Dominguínin isä Domingo Dominguín oli oman aikansa tunnetuimpia härkätaistelijoita. Dominguín teki jo 11-vuotiaana ensimmäisen julkisen esiintymisensä kehässä. Hän oli suosittu 1940- ja 1950-luvuilla etenkin Espanjassa, Portugalissa ja Kolumbiassa. Dominguínista tuli seurapiirihenkilö, jolla oli muun muassa Pablo Picasso ystävänään ja rakkaussuhde yhdysvaltalaisnäyttelijä Ava Gardnerin kanssa vuonna 1954. Dominguín jäi eläkkeelle vuonna 1973. Hänen viimeinen härkätaistelunsa oli Barcelonassa 12. syyskuuta 1973.

Dominguín avioitui italialaisen näyttelijän Lucia Bosén kanssa 1. maaliskuuta 1955 Las Vegasissa, ja he saivat lapset Miguel (s. 1956), Lucia (s. 1957) ja Paola (s. 1960). Dominguín ja Bosé erosivat vuonna 1967. Dominguínin toinen ja viimeinen avioliitto oli Rosario Primo de Riveran kanssa. He avioituivat vuonna 1987, ja heidän avioliittonsa kesti Dominguínin kuolemaan 1996 asti. Luis Miguel Dominguín kuoli 69-vuotiaana sydämen vajaatoimintaan, ja hänet haudattiin San Enrique de Guadiaron hautausmaalle Andalusian Cádiziin lähelle Sotograndea.

Lähteet
-------

1. 1 2 3 4 5 6 7  Luis Miguel Dominguin *telegraph.co.uk*. Telegraph.co.uk. Viitattu 16.10.2014. (englanniksi)

Aiheesta muualla
----------------

* *Daily Telegraph* -muistokirjoitus (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
	+ 2
* BnF data
	+ 2
* Katalonia
* Saksa
* Italia
* Israel
* Yhdysvallat
* Tšekki
* Australia
* Alankomaat
* Portugali
* Vatikaani

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Gabriela Petrova** (bulg. Габриела Петрова, s. 29. kesäkuuta 1992 Haskovo) on bulgarialainen kolmiloikkaaja. 

Petrova voitti kultaa vuoden 2013 alle 23-vuotiaiden EM-kilpailuista Tampereelta tuloksella 13,91. Vuoden 2014 EM-kilpailuissa hän oli viides. Petrova saavutti hopeaa vuoden 2015 sisäratojen EM-kilpailuista tuloksella 14,52. Hän oli mukana vuoden 2015 MM-kilpailuissa Pekingissä, jossa hän sijoittui finaalin neljänneksi omalla ennätyksellään 14,66. Kazakstanin Olga Rypakova ohitti Petrovan viimeisellä kierroksella. 

Petrova jäi kiinni dopingaine meldoniumista harjoituskaudella tehdyssä testissä 6. helmikuuta 2016. Kansainvälinen yleisurheiluliitto palautti Petrovalle kilpailuluvan huhtikuussa 2016 ja kumosi väliaikaisen kilpailukiellon.

Petrova karsiutui loppukilpailusta Amsterdamin EM-kilpailuissa ja Rio de Janeiron olympialaisissa 2016 sekä Lontoon MM-kilpailuissa 2017. Hän sijoittui 11:nneksi Birminghamin sisäratojen MM-kilpailuissa 2018 ja kuudenneksi saman vuoden Berliinin EM-kilpailuissa. Dohan MM-kilpailuissa 2019 ja Tokion olympialaisissa 2021 hän karsiutui loppukilpailusta

Ennätykset
----------

### Ulkoradoilla

| *Laji* | *Tulos* | *Paikka* | *Päivä* |
| --- | --- | --- | --- |
| **Kolmiloikka** | 14,66 m | Peking | 24. elokuuta 2015 |

### Sisäradoilla

| *Laji* | *Tulos* | *Paikka* | *Päivä* |
| --- | --- | --- | --- |
| **Kolmiloikka** | 14,55 m | Dobritš | 15. helmikuuta 2015 |

Lähteet
-------

1. 1 2 3 4  Gabriela Petrova Kansainvälinen yleisurheiluliitto.  (englanniksi)
2. ↑  Bulgarialainen kolmiloikkaaja kärähti kohumömmöstä *www.iltalehti.fi*. Viitattu 12.4.2016. fi-FI
3. ↑  IAAF palautti kolmiloikkaaja Petrovan kilpailuluvan *yleisurheilu.fi*.  19.4.2016. Suomen Urheiluliitto. Viitattu 25.4.2016.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Ko Mak** (thaiksi เกาะหมาก) on pieni trooppinen saari Tratin provinssissa, Thaimaassa. Elinkeino on matkailu. Ko Changin menestyksen myötä Ko Mak on tullut hiljaisuutta ja yksityisyyttä vaativien matkailjoiden tietoisuuteen. Ko Mak on osa Moo Ko Changin meriluonnonpuistoaluetta.

Maantiede
---------

Ko Makissa on 27 kilometriä rannikkoa, monta pitkää hiekkarantaa, muutama kukkula ja sen koko on noin 16 neliökilometriä. Saarella on kymmenisen bungalow-lomamökkikylää. Matkailijoille tarkoitettuihin aktiviteetteihin kuuluvat snorklaus, laitesukellus, mopoajelut sekä melonta merikajakilla, myös hiljaisen kauden aikana.

Lähisaaret
----------

Alhaisen laskuveden aikaan on mahdollista kävellä Ko Kham -saarelle, joka on Ko Makia pienempi ja sijaitsee alle kilometrin päässä luoteessa. Ko Phi on myös luoteessa Ko Makiin nähden. Ko Phissä ei ole asutusta. Ko Khamiin ja Ko Phiihin on helppo meloa merikajakilla Ko Makin luoteisosan lomamökeiltä. Kummallakin pikkusaarella on snorklauspaikkoja.

Yhteydet saarelle
-----------------

Laivamatka saarelle kestää hitaammalla veneellä mantereelta Laem Ngopista noin kolme tuntia ja pikaveneellä tunnin. Myös Ko Changilta pääsee Koh Makille puuveneillä ja pikaveneillä. Bang Baon laiturilta pääsee molemmilla ja Kai Bae Hutista pikaveneellä.

Katso myös
----------

* Luettelo Thaimaan saarista

Lähteet
-------

1. ↑  Koh Mak: Thailand's Best Kept Secret (Arkistoitu – Internet Archive). Good-time Resort. Viitattu 4.7.2017.
2. ↑  How to Get to Koh Mak. Speedboat and Ferry Timetables *koh-mak.com*. Viitattu 23.9.2021. (englanniksi)

Aiheesta muualla
----------------

* Kuvia tai muita tiedostoja aiheesta **Ko Mak** Wikimedia Commonsissa

* Koh Mak, esittely (Arkistoitu – Internet Archive). Hiekkarannat.com sivusto
* Ko Makin historiasta (Arkistoitu – Internet Archive). Kohmak.co.uk. (englanniksi)
**Stolze–Schrey** on saksankielinen pikakirjoitusjärjestelmä, joka kehitettiin 1890-luvulla yhdistämään Wilhelm Stolzen ja Ferdinand Schreyn järjestelmien koulukunnat. Se oli yksi Saksan suosituimmista pikakirjoitusjärjestelmistä, kunnes Saksassa alettiin siirtyä yhtenäisjärjestelmään 1920-luvulta lähtien. Saksankielisessä Sveitsissä Stolze–Schrey vakiintui käytännössä ainoaksi järjestelmäksi.

Järjestelmän synty
------------------

Ferdinand Schrey julkaisi vuonna 1887 pikakirjoitusjärjestelmänsä, josta tuli pian Saksan kolmanneksi suosituin, Gabelsbergerin ja Stolzen järjestelmien jälkeen. Saksan pikakirjoitusala oli jakautunut voimakkaasti eri koulukuntiin, ja vuonna 1896 Christian Johnen teki aloitteen Schreyn ja Stolzen järjestelmien yhdistämiseksi.

Syksyllä 1896 perustettiin toimikunta, joka Adolf Mantzelin johdolla kehitti Schreyn järjestelmän pohjalta uutta yhteistä järjestelmää. Järjestelmä julkaistiin vuonna 1897 nimellä *Vereinfachte deutsche Stenografie (Einigungssystem Stolze-Schrey)*, ja sen taakse saatiin yhdistettyä Schreyn ja Stolzen koulukunnat sekä joitakin pienempiä koulukuntia.

Pikakirjoitusteknisesti erot Schreyn alkuperäiseen järjestelmään eivät olleet kovin merkittäviä, vaan merkittävämpää oli uuden järjestelmän yhdistävä vaikutus Saksan hajanaisessa pikakirjoituskentässä.

Lähteet
-------

* Johnen, Christian: *Allgemeine Geschichte der Kurzschrift*. 4. painos. Berliini: H. Apitz, 1940.
* Melin, Olof Werling: *Stenografiens historia*. 2. osa. Tukholma: Nordiska Bokhandeln, 1929.

### Viitteet

1. ↑  Johnen, s. 153
2. ↑  Melin, s. 200, 202
3. ↑  Melin, s. 217
4. ↑  Johnen, s. 146
5. ↑  Johnen, s. 147
**Koalition väliaikainen hallinto** (engl. *Coalition Provisional Authority*, lyh. *CPA*) oli sijaishallinto, joka hallitsi Irakia sen jälkeen, kun Yhdysvaltain johtama koalitio oli hyökännyt maahan 19. maaliskuuta 2003.

Väliaikainen hallinto perustettiin toukokuussa 2003 Yhdistyneiden kansakuntien turvallisuusneuvoston resoluution 1483 mukaisesti. Hallinto vastasi Irakin toimeenpanovallasta, lainsäädäntöelimistä ja oikeuslaitoksesta. Se aloitti toimintansa 23. huhtikuuta 2003 ja se lakkautettiin 28. kesäkuuta 2004, jolloin Irakin tilapäishallinto astui valtaan.

Sodan alussa Yhdysvallat toivoi, että Irak voisi demokratisoitua ja jälleenrakentua samaan tapaan, kuten Japani ja Saksa oli toisen maailmansodan jälkeen. Väliaikainen hallinto uskoi pystyvänsä toteuttamaan tavoitteen käyttämällä samankaltaista miehityshallintoa.

Historia
--------

Tasavallan palatsi, jossa väliaikainen hallinto piti päämajaansa.
Yhdysvaltain hallinto perusti **Jälleenrakennus- ja humanitaarisen avun virasto**n (engl. *Office for Reconstruction and Humanitarian Assistance*, lyh. ORHA) 20. tammikuuta 2003, kaksi kuukautta ennen sodan alkua. Viraston oli tarkoitus johtaa Irakin siihen asti, että demokraattisesti valittu hallinto voisi ottaa vallan.

Eläköitynyt yhdysvaltalainen kenraaliluutnantti Jay Garner valittiin viraston päämieheksi. Brittiläinen kenraalimajuri Tim Cross ja kaksi muuta valittiin apulaispäämiehiksi. Garnerin aika Irakin jälleenrakennuksen johdossa loppui kuitenkin jo toukokuussa 2003, koska oli ollut eri mieltä Yhdysvaltain hallituksen monessa asiassa miehitykseen liittyvässä asiassa. Diplomaatti L. Paul Bremer korvasi hänet 11. toukokuuta 2003. Samalla ORHA lakkautettiin ja koalition väliaikainen hallinto perustettiin. 

Yhdysvaltain puolustusministeriö kustansi väliaikaisen hallinnon toiminnan ja Bremer oli suoraan puolustusministerin alainen.

Useita Saddam Husseinin palatseja ryöstettiin, mutta itse rakennukset pysyivät kuitenkin hyvässä kunnossa. Väliaikainen hallinto muutti hyökkäysvaiheen päättymisen jälkeen näihin rakennuksiin. Monet niistä jäi Yhdysvalloille vielä senkin jälkeen, kun valta oli palautettu irakilaisille.

Lähteet
-------

### Viitteet

1. ↑
2. ↑  Dan, Wetzel: One last chance *Yahoo! Sports*.  24. elokuuta 2004. Yahoo!. Viitattu 14. kesäkuuta 2018.
3. ↑  Edward Schafferm Jan Scotland, Reinhard Popp: Iraq (1958-1965, 2003-2004) *National Anthems*.  2017.  Arkistoitu 1.12.2017. Viitattu 15.9.2019.
4. ↑  Dower, John: Don't expect democracy this time: Japan and Iraq *History & Policy*.  Huhtikuussa 2003. History & Policy.  Arkistoitu 14.4.2010. Viitattu 14. syyskuuta 2019.
5. ↑  Thomas E. Ricks (toimittaja) (2006) *Fiasco: the American Military Adventure in Iraq*: 81

Aiheesta muualla
----------------

* Kuvia tai muita tiedostoja aiheesta **Koalition väliaikainen hallinto** Wikimedia Commonsissa
**Norjan kunnallis- ja aluevaalit 2011** järjestettiin 12. syyskuuta 2011. Kyselyjen mukaan konservatiivipuolue (Høyre) oli nousemassa vaalien voittajaksi. Suurimman puolueen aseman näytti säilyttävän edelleen työväenpuolue. Pahimmin vaaleissa tappion kärsivät oikeistopopulistinen edistyspuolue ja Sosialistinen vasemmistopuolue. Kymmenessä kunnassa ennakkoäänestys oli mahdollista myös internetin kautta. Ennakkoäänestys päättyi 10. syyskuuta, ja kokeiluun osallistuneissa kunnissa lähes kolme neljäsosaa ennakkoäänistä oli jätetty verkon kautta.

Høyren sai äänistä noin 27,9 prosenttia eli 8,7 prosenttiyksikköä enemmän kuin edellisissä paikallisvaaleissa neljä vuotta sitten. Työväenpuolue säilyi suurimpana puolueena. Sitä äänesti 31,7 prosenttia (+2,0) ja edistyspuoluetta 11,5 prosenttia (-6,0).

Lähteet
-------

1. ↑  Norja marssi vaaliuurnille terrori-iskun varjossa *Helsingin Sanomat*.  12.9.2011. Viitattu 13.9.2011.
2. ↑  Konservatiivit voittivat Norjan kuntavaalit *YLE Uutiset*.  13.9.2011. Viitattu 13.9.2011.
John Patrick Shanley vuonna 2011.
**John Patrick Shanley** (s. 3. lokakuuta 1950 Bronx, New York, Yhdysvallat) on yhdysvaltalainen näytelmäkirjailija, elokuvakäsikirjoittaja ja elokuvaohjaaja. Hän voitti Oscar-palkinnon parhaasta alkuperäisestä käsikirjoituksesta elokuvasta *Kuuhullut* vuonna 1987. Shanley oli myös ehdolla parhaasta sovitetusta käsikirjoituksesta vuonna 2009 elokuvasta *Doubt – Epäilys* (2008), jota hän myös ohjasi. Elokuva perustui hänen palkittuun Broadway-näytelmäänsä.

Shanleyn näytelmän *Danny and the Deep Blue Sea* (1983) suomennos *Danny ja syvänsininen meri* kantaesitettiin Suomen Kansallisteatterin Willensaunassa 3. lokakuuta 1989.

Lähteet
-------

1. ↑  Danny ja syvänsininen meri, Ilona-esitystietokanta, Teatterin tiedotuskeskus, viitattu 16.12.2014.

Aiheesta muualla
----------------

* John Patrick Shanley Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Stomatella** on meressä elävien kotiloiden suku. Siihen kuuluu noin 14 lajia. Niillä on selässään pienikokoinen kalkkikuori, niin pieni, ettei kotilo itse pysty vetäytymään kokonaan sen sisään. Ne kasvavat noin kaksi senttiä pitkiksi. Värejä on monia tummanharmaasta oranssinsävyiseen ja vaaleanpunaiseen. Lajien erottaminen toisistaan ulkonäön perusteella on vaikeaa.

*Stomatella*-kotiloita näkee usein riutta-akvaarioissa, mihin ne päätyvät korallien tai kivien mukana. Ne liikkuvat nopeasti ympäri akvaariota ja lisääntyvät niin nopeasti, että niitä joskus pidetään haitallisina sellaisissa altaissa, joissa ei ole kotiloita syöviä muita lajeja. Useimmat harrastajat pitävät niitä kuitenkin hyödyllisinä, sillä ne syövät mikroleviä. Muiden kotiloiden lailla ne ovat herkkiä kuparille, ja kuparipitoisen lääkkeen käyttö voi johtaa kotiloiden joukkokuolemaan.

Lähteet
-------

1. ↑  WoRMS
2. 1 2  Stomatella Snails Aquatic Community
3. ↑  Scott Zachow: Clean Up Crews (Arkistoitu – Internet Archive) Reefland

Aiheesta muualla
----------------

* Kuvia tai muita tiedostoja aiheesta **Stomatella** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q4355098
* Wikispecies: Stomatella
* AFD: Stomatella
* BOLD: 26535
* CoL: 7PHJC
* Fossilworks: 9271
* GBIF: 2293039
* iNaturalist: 361854
* ITIS: 331176
* NBN: NHMSYS0000562094
* NCBI: 315779
* NZOR: f2046487-fb3a-4283-9652-95043211a162
* Plazi: BF18F633-A947-FFA2-2B9C-C287FC5BFA34
* WoRMS: 180896

 |

 |
*Tämä artikkeli käsittelee kirjaa. Elokuvasta katso Tai-Pan.*

**Tai-Pan** on James Clavellin kirjoittama romaani, joka on osa kirjailijan laajempaa Aasia-saagaa. Romaani kertoo eurooppalaisista ja yhdysvaltalaisista kauppiaista, jotka muuttivat asumaan Hongkongiin ensimmäisen oopiumsodan jälkeen. Romaanista on myös tehty elokuvaversio, joka on myös nimeltään *Tai-Pan*.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Romaani alkaa kuvaten Britannian voittoa ensimmäisessä oopiumsodassa, jonka jälkeen maa saa haltuunsa Hong Kongin saaren. Vaikka saari on suurimmaksi osin asuttamaton eikä sen maasto ole suotuisa, se on helposti rantauduttavissa. Tästä syystä Britannian hallitus, sekä useat kauppahuoneet, uskovat saaren olevan hyvä tukikohta Kiinan kaupalle.

Romaanissa esiintyy useita henkilöitä, mutta se keskittyy erityisesti kahden kilpailevan kauppahuoneen omistajiin, Dirk Struaniin ja Tyler Brockiin. Molemmat miehet pyrkivät jatkuvasti tuhoamaan toinen toisensa sekä taloudellisesti että henkilökohtaisella tasolla. Struania kutsutaan romaanissa usein Tai-Paniksi, mikä on hänen kiinalaisilta saama lempinimi, joka on merkkinä tämän asemasta kaikkien muiden kauppahuoneiden päällikkönä. Brock pyrkii Sturanin tuhoamisen myötä saamaan haltuunsa tämän tittelin, ja nousemaan ikuiselta toiselta sijaltaan.

Lähteet
-------

1. 1 2 3 4  Kirjasammon arvostelu
Ko Samui  
เกาะสมุย

|  |  |
| --- | --- |
| Sijainti | 
SiaminlahtiThaimaa |
| Saariryhmä | 
Samui |
| Vesialue | 
SiaminlahtiView and modify data on Wikidata  |
| Korkein kohta | 
635 mView and modify data on Wikidata  |
| Pinta-ala | 
228,7 km² |

Väestö| Suurin kaupunki | 
Na Thon |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

*Phra Phuttha Kodomin* suuri Buddhapatsas, joka kuuluu Wat Phra Yain temppeliin, sijaitsee tambon Bo Phutissa Ko Samuin koilliskärjessä. Patsas pystytettiin 1972 ja se on 12 metriä korkea.
**Ko Samui** (thaiksi เกาะสมุย) on Thaimaan kolmanneksi suurin saari (228,7 km**²**) Phuketin ja Koh Changin jälkeen, ja se on suosittu turisti- ja rantalomakohde. Samui sijaitsee Siaminlahdella Surat Thanin provinssissa lähellä Kran kannasta. Saaren keskus on Na Thonin satamakaupunki, jonne on lauttayhteys mantereelta Don Sakista. 

Ko Samui on osa Samuin saaristoa, johon kuuluu pääsaaren lisäksi 60 pienempää saarta, tärkeimpinä Ko Phangan, Ko Tao, Ko Nang Yuan ja Ko Taen. Ko Samuilla on useita hiekkarantoja, kuten itärannikon Lamai ja Chaweng. Saarella on Bangkok Airwaysin omistama lentokenttä, jonne lennetään päivittäin muun muassa Bangkokista.

Hallinnollinen jako
-------------------

Vuoteen 2008 saakka Ko Samui oli Surat Thanin provinssiin kuulunut *amphoe*. Kesäkuussa 2008 saarelle myönnettiin itsenäisen kaupungin status (*muang*).

Amphoe Ko Samui jaetaan seitsemään *tamboniin* ja koko saari on yhtenäinen hallinnollinen alue *thesaban muang*. Amphoe käsittää saaren lisäksi Ang Thongin saariston ja muita pienempiä lähisaaria.

|  |  |
| --- | --- |
| 1. Ang Thong
2. Lipa Noi
3. Taling Ngam
4. Na Mueang
5. Maret
6. Bo Phut
7. Mae Nam
 | Ko Samuin tambonit |
Ihalan koulu kesällä 2014.
**Ihalan koulu** on Raision suurin luokkien 1-6 koulu ja siellä opiskelee yhteensä noin 430 oppilasta.

Ihalan koulussa aloitettiin englantipainotteinen luokka vuonna 2000.

Ihalan koulu koostuu kolmesta erillään olevasta rakennuksesta. 
Ihalan koulun päärakennuksessa toimivat luokat 1-6. 
Ihalan koulussa aloitti vuonna 2007 myös kaksi esiopetusryhmää. Nykyisin pääkoulussa toimii kolme esiopetusryhmää.
Konsan ja Krookilan kouluissa toimii kummassakin kaksi alkuopetuksen luokkaa.

Ihalan koulun päärakennus on peruskorjattu. Peruskorjaus valmistui syksyllä 2007. Ihalan pääkoulu on virallinen äänestyspaikka.

Ihalan koulun rehtorina toimii Jari Miettinen.

Historiaa
---------

Ihalan koulu perustettiin vuonna 1902 nykyisen Konsan koulun tiloihin. 1950-luvun alussa kouluun ilmoittautui yli 200 oppilasta, jonka vuoksi alettiin rakentaa Ihalan pääkoulua. Lauantaina 28.9.2002 vietettiin Konsan koululla Ihalan koulun 100-vuotispäivää.

Aiheesta muualla
----------------

* Ihalan koulun kotisivut (Arkistoitu – Internet Archive)
*Tämä artikkeli käsittelee rakennusta. Muita merkityksiä on lueteltu täsmennyssivulla.*

**Klubitalo** on asuin- ja liiketalo Vaaran kaupunginosassa Oulussa. Arkkitehti Veikko Malmion suunnittelema rakennus on valmistunut vuonna 1960.

Klubitalon tontin Uusikadun ja Hallituskadun kulmauksessa omisti Oulun Suomalainen Klubi, jolla oli tontilla puinen kerhorakennus. Suomalainen Klubi alkoi 1950–luvun lopulla suunnitella tontilleen 13–14-kerroksista tornitaloa. Asemakaavassa tontti oli osoitettu viisikerroksiselle talolle, mutta Oulun kaupunki suostui korottamaan rakennusoikeutta kymmeneen kerrokseen. Vastineeksi lisärakennusoikeudesta Suomalainen Klubi luovutti osan tontista katualueeksi.

Lähteet
-------

1. 1 2 3  Klubitalo Emporis Gmbh. Viitattu 9.8.2015. (englanniksi)
2. 1 2 3  Manninen, Turo: *Oulun kaupungin historia VI*, s. 48–50. Oulu: Oulun kaupunki, 1995. ISBN 951-9234-48-9.
3. ↑  Klubi saa omat tilat Oulun Suomalainen Klubi. Viitattu 9.8.2015.

Aiheesta muualla
----------------

* Kuvia tai muita tiedostoja aiheesta **Klubitalo** Wikimedia Commonsissa
Kobba klintar vuonna 2015
**Kobbaklintar** (myös Kobba klintar) on kallioluotoryhmä Ahvenanmaalla Jomalan kunnassa Maarianhaminan lounaispuolella. Kobbaklintarilla on vanha vuosina 1862–1972 toiminut luotsiasema, jossa toimii nykyisin kesäkahvila. Kesäisin luotsiasemalle liikennöi yhteysalus. Vuonna 2002 perustettiin luotsiaseman kunnostamiseksi yhdistys Kobba Klintars Vänner r.f..

Kobbaklintarin lähellä sijaitsee Marhällanin majakka.

Ahvenanmaalaisen laivayhtiön Viking Linen *Viking Glorylla* on Kobba-niminen ravintola, joka on saanut nimensä Kobbaklintarin mukaan.

  

  

LuotsiasemaSaaren päärakennus ja kahvila.Sumutorven ovet avattuna veistoksen takana.

Lähteet
-------

1. ↑  *Facta*. Tietosanakirja Oy, 1969.
2. ↑  Jenny Andersson: Kobba Klintar on kullan arvoinen! Ålands Turistförbund. Viitattu 24.6.2009. [vanhentunut linkki]
3. ↑  Kobba – saariston keidas Viking Line. Viitattu 21.3.2022.

Aiheesta muualla
----------------

* Kuvia tai muita tiedostoja aiheesta **Kobbaklintar** Wikimedia Commonsissa

* Föreningen Kobba Klintars Vänner r.f. (yhdistyksen kotisivut) *kobbaklintarsvanner.ax*.  (ruotsiksi)
*Tämä artikkeli kertoo kylästä Somerolla. Ihamäki on myös sukunimi.*

**Ihamäki** on kylä Somerolla, Hirsjärven kahden puolen, Someron keskustaajamasta itään. Ihamäen naapurikyliä Somerolla ovat Harju, Lammi ja Joensuu lännessä, Kultela pohjoisessa, Ylenjoki, Kivisoja ja Hirsjärvi idässä sekä Terttilä etelässä. Kylän väkiluku vuonna 2011 oli 264, mikä teki siitä väkiluvultaan Someron seitsemänneksi suurimman kylän ja Someron haja-asutusalueen kylistä väkiluvultaan toiseksi suurimman heti Pitkäjärven jälkeen.

Historia
--------

Kylän vanha tontti on sijainnut nykyisen Ihamäentien varressa Hirsjärven ja Virkaanjoen väliin jäävällä harjanteella, missä vanhalla kylänpaikalla ovat vielä Nikulan eli Iso-Riukan sekä Tuomolan talot ja näistä hiukan sivummalla Lampo eli Vähä-Riukka. Hirsjärven etelärannalla, Helsingintien varressa sijaitsee Ihamäen kylään kuuluva Hovilan kartano (historiallisissa lähteissä myös *Ihamäen kartano*), joka muodostaa maisemallisesti ja kulttuurihistoriallisesti merkittävän, hyvin säilyneen kokonaisuuden. Siitä on vuonna 1929 erotettu kylän etelärajalla sijaitseva Mustjoki. Isossajaossa muodostettuja uudistaloja kylässä ovat Ruostela ja Pälikkö niin ikään kylän eteläosassa, Terttilän kylän rajalla.

Tunnettuja ihamäkeläisiä
------------------------

Tunnettuihin ihamäkeläisiin kuuluu kylästä kotoisin oleva seiväshyppääjä Pentti Nikula.

Lähteet
-------

1. 1 2  Lehtonen, Kaarin: *Someron ja Somerniemen kulttuurimaisema ja vanha rakennuskanta*, s. 210-221, 505. Turku: [Turun maakuntamuseo], 1990. ISBN 951-9125-77-9.
2. ↑  Kaipainen, Sauli: Somero on sinkkujen paratiisi.  *Suvi-Somero*, 2011, s. 40-41. Lehden verkkoversio. Viitattu 23.5.2011.  (Arkistoitu – Internet Archive)
3. ↑  Lundvall, Marjo: Mitä kuuluu, seiväshyppääjä Pentti Nikula? *Priima*. Yle.fi.  Arkistoitu 6.6.2009. Viitattu 3.2.2011.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Somero |
| --- |
|  |
| Taajamat | 
* Someron keskustaajama

 |
|  |
| Rekisterikyliä Somerolla | 
* Harju
* Hirsjärvi
* Häntälä
* Härkälä
* Ihamäki
* Jaatila
* Joensuu
* Jurvala
* Kerkola
* Kimala
* Kivisoja
* Kultela
* Kärilä
* Lahti
* Lammi
* Lautela
* Ollila
* Pajula
* Paltta
* Pappila
* Pitkäjärvi
* Pusula
* Pyöli
* Rautela
* Ruunala
* Ryhtä
* Saarentaka
* Sillanpää
* Sylvänä
* Syvänoja
* Talvisilta
* Terttilä
* Viluksela
* Ylenjoki

 |
|  |
| Kulmakuntia Somerolla | 
* Isoniittu
* Kauraketo
* Koisthuhta
* Laitiainen
* Lehtimäenkulma
* Palojoki
* Uusi-Kaskisto

 |
|  |
| Rekisterikyliä Somerniemellä | 
* Härjänlahti
* Härjänoja
* Jakkula
* Kaskisto
* Keltiäinen
* Kopila
* Mäyrämäki
* Oinasjärvi
* Palikainen
* Salkola
* Suojoki
* Vesanoja
* Viuvala

 |

 |
**John MacBeth Paxson** (s. 28. elokuuta 1960 Dayton, Ohio) on yhdysvaltalainen kilpauransa päättänyt koripalloilija. Hänen veljensä Jim Paxson ja isänsä Jim Paxson Sr. pelasivat myös NBA-tasolla.

Ura
---

Paxson pelasi yliopistokoripalloa Notre Damen yliopistossa vuosina 1979–1983. Viimeisellä yliopistokaudellaan hän teki keskimäärin 17,7 pistettä ja antoi 3,9 syöttöä ottelua kohden. Paxson osallistui NBA:n vuoden 1983 varaustilaisuuteen, jossa hän oli San Antonio Spursin 19. varaus. Hän pelasi seurassa myös kaksi ensimmäistä NBA-kauttaan. Lokakuussa 1985 Paxson siirtyi vapaana pelaajana Chicago Bullsiin. Tilastollisesti hänen paras Bulls-kautensa oli kausi 1986–1987, jolloin hän teki ottelua kohden 11,3 pistettä. Paxson voitti seuran paidassa kolme NBA-mestaruutta vuosina 1991–1993. Hän lopetti NBA-koripallon vuonna 1994.

Pelaajauransa jälkeen Paxson toimi Chicagon apuvalmentajana kaudella 1995–1996. Myöhemmin hän on ollut seuran toimitusjohtaja ja toiminut Bullsin taustajoukoissa.

Lähteet
-------

1. ↑  John Paxson Basketball-Reference. Viitattu 27.11.2011. (englanniksi)
2. ↑  Dwyer, Kelly: John Paxson out as Bulls GM?  13.2.2009. Yahoo! Sports. Viitattu 27.11.2011. (englanniksi)

Aiheesta muualla
----------------

* Kuvia tai muita tiedostoja aiheesta **John Paxson** Wikimedia Commonsissa

* Profiili Basketball-Reference.com (englanniksi)

Chicago Bulls – NBA:n mestari 1991
2 Dennis Hopson ·
5 John Paxson ·
10 B. J. Armstrong ·
14 Craig Hodges ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
34 Stacey King ·  

42 Scott Williams ·
53 Cliff Levingston ·
54 Horace Grant   

Päävalmentaja Phil Jackson   

Apuvalmentajat Tex Winter · Johnny Bach · Jim Cleamons

Chicago Bulls – NBA:n mestari 1992
5 John Paxson ·
10 B. J. Armstrong ·
14 Craig Hodges ·
20 Bob Hansen ·
21 Stacey King ·
23 Michael Jordan ·
24 Bill Cartwright ·
32 Will Perdue ·
33 Scottie Pippen ·
42 Scott Williams ·  

53 Cliff Levingston ·
54 Horace Grant   

Päävalmentaja Phil Jackson   

Apuvalmentajat Tex Winter · Johnny Bach · Jim Cleamons

Chicago Bulls – NBA:n mestari 1993
5 John Paxson ·
6 Trent Tucker ·
10 B. J. Armstrong ·
20 Darrell Walker ·
21 Stacey King ·
22 Rodney McCray ·
23 Michael Jordan ·
24 Bill Cartwright ·
32 Will Perdue ·  

33 Scottie Pippen ·
42 Scott Williams ·
54 Horace Grant   

Päävalmentaja Phil Jackson   

Apuvalmentajat Tex Winter · Johnny Bach · Jim Cleamons

Chicago Bulls – NBA:n mestari 1996
0 Randy Brown ·
7 Toni Kukoč ·
9 Ron Harper ·
13 Luc Longley ·
22 John Salley ·
23 Michael Jordan ·
25 Steve Kerr ·
30 Jud Buechler ·
33 Scottie Pippen ·  

34 Bill Wennington ·
53 James Edwards ·
91 Dennis Rodman   

Päävalmentaja Phil Jackson   

Apuvalmentajat Tex Winter · Jimmy Rodgers · Jim Cleamons · John Paxson
| "Ihanaa"Kristiina Wheeler |
| --- |
| Singlen "Ihanaa" kansikuva |
| Singlen tiedot |
|  Albumilta | *Sirpaleista koottu* |
|  Julkaistu | 16. toukokuuta 2011 |
|  Tyylilaji | pop rock |
|  Kesto | 02.53 |
|  Levy-yhtiö | Universal Music |
| Kristiina Wheelerin muut singlet |
| "Kiitos kun muistit"2010 | "Ihanaa"2011 | "Sininen sydän"2011 |

"**Ihanaa**" on Kristiina Wheelerin 16. toukokuuta 2011 julkaistu single, joka sai radioensisoittonsa 12. toukokuuta 2011 Radio Aalto-kanavalla. Kappale on toinen single Wheelerin helmikuussa 2012 julkaistulta *Sirpaleista koottu* -albumilta.

Kappaleet
---------

1. Ihanaa – 2.53

Musiikkivideo
-------------

Samana päivänä itse singlen kanssa julkaistava musiikkivideo kuvattiin pääsiäisenä laulaja Cristal Snown ohjauksessa. Videota kuvattiin muun muassa Helsingin päärautatieasemalla.

Listasijoitukset
----------------

|  |  |  |  |  |  |  |
| --- | --- | --- | --- | --- | --- | --- |
| 

| Lista | Parassijoitus |
| --- | --- |
| Suomen virallinen latauslista | – |
| Suomen virallinen singlelista | – |

 |

Lähteet
-------

1. ↑
2. ↑   (Arkistoitu – Internet Archive) "Ihanaa" musavideon kuvaukset – making of part 1.
**RN Littorio** (ital. *Regia Nave Littorio*) oli Italian kuninkaallisen laivaston Vittorio Veneto -luokan taistelulaiva toisessa maailmansodassa.

Valmistus
---------

*Pääartikkeli: Vittorio Veneto -luokka*
Italian hallitus vahvisti aluksen hankinnan 1934. Se tilattiin Ansaldolta Genovasta, missä köli laskettiin 28. lokakuuta 1934. Alus laskettiin vesille 22. elokuuta 1937 ja valmistui 14. toukokuuta 1939.

Palvelus
--------

Regia Marinalle alus luovutettiin 6. toukokuuta 1940 Genovassa aluksen ollessa kiinnittyneenä Ansaldon tytäryhtiön Officine Allestimento Riparazione Navin laituriin. Alukselle tehtiin pieni huolto, minkä jälkeen se aloitti 15. toukokuuta koeajot La Speziasta saapuneen *RN Vegan* saattamana. Koeajojen tulosten tyydyttäessä alus lähti 20. toukokuuta La Speziaan kahden hävittäjän ja kahden lentokoneen saattamana. Seuraavien päivien aikana alukselle asennettiin laitteistoja, jotka samalla säädettiin.

Varhain aamulla 23. toukokuuta alus lähti Tarantoon *RN Lancieren* ja *RN Corazzieren* Messinaan saattamana. Messinasta aluksen saattoivat edelleen Tarantoon *RN Freccia* ja *RN Saetta*. Osasto saapui Puglian tukikohtaan 24. toukokuuta ankkuroituen Mar Grandeen. Alus muodosti sisaraluksensa *RN Vittorio Veneton* kanssa kontra-amiraali Carlo Bergaminin komentaman 9. viirikön, joka oli muodostettu 16. toukokuuta osaksi 1. laivuetta.

Alus nimettiin 30. kesäkuuta 1943 *Italiaksi*. Italian antauduttua alus purjehti 9. syyskuuta laivaston mukana Maltalle, jolloin siihen osui Saksan ilmavoimien lentokoneesta laukaistu radio-ohjattu liitopommi. Pommi läpäisi aluksen kannen ja pohjan räjähtäen meressä aiheuttaen suurta tuhoa keulassa etummaisen tornin etupuolella. Alus jatkoi matkaansa Maltalle, josta se 14. syyskuuta lähti Aleksandriaan. Alus makasi ankkurissa 5. helmikuuta 1947 saakka, jolloin se lähti Italiaan saapuen Augustaan 9. helmikuuta. Rauhansopimuksen allekirjoittamisen jälkeen alus siirrettiin sotakorvauksena Yhdysvalloille. Alus poistettiin laivastoluettelosta 1. kesäkuuta 1948 ja romutettiin La Speziassa.

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **RN Littorio (1937)**.
* Whitley, M. J.: *Battleships of World War Two - an international encyclopedia*. Lontoo: Arms and Armour, 1998. ISBN 1-85409-386-X. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. ↑  Gardiner, Robert s. 289
2. 1 2  Bagnasco, Erminio & de Toro, Augusto s. 123
3. ↑  Whitley, M. J. s. 177-178

*Vittorio Veneto* -luokan taistelulaivat

|  |
| --- |
| *RN Vittorio Veneto* – *RN Littorio* – *RN Impero* – *RN Roma* |
| Edeltäjä: Caracciolo-luokka – Seuraaja: EI |
**McFadden & Whitehead** oli 1970- ja 1980-luvuilla toiminut yhdysvaltalainen sanoittaja-, tuottaja- ja laulajaduo. Duon muodostivat Gene McFadden ja John Whitehead. Duo on parhaiten tunnettu "Ain't No Stoppin' Us Now" -kappaleestaan, joka oli Yhdysvalloissa yhden viikon vuonna 1979 R&B-listan kärjessä.

McFadden ja Whitehead syntyivät samaan köyhään naapurustoon Philadelphiassa ja kävivät saman high schoolin. Teini-ikäisinä he perustivat yhdessä ystävänsä Allen Beattyn ja Whiteheadin serkun, Ronald Lowryn, kanssa yhtyeen nimeltä "The Epsilons". Yhtyeen jäsenet menivät vuonna 1966 R&B- ja soullaulaja Otis Reddingin konserttiin tämän ollessa Philadelphiassa. Konsertissa he tapasivat Reddingin, jonka kanssa The Epsilons sittemmin keikkaili Reddingin kuolemaan vuonna 1967 saakka.

Sittemmin McFadden ja Whitehead ottivat nimekseen "Talk of the Town" ja alkoivat pian työskennellä lauluntekijä–tuottajakaksikko Kenny Gamblelle ja Leon Huffille. Myöhemmin McFadden ja Whitehead tuottivat ja kirjoittivat eri artisteille kappaleita, kuten "Where Are All My Friends" ja "Wake Up Everybody" Harold Melvin & the Blue Notesille, "Back Stabbers" O'Jaysille ja "Don't Let Love Get You Down" sekä "Soul City Walk" Archie Bell & the Drellsille. McFadden ja Whitehead työskentelivät myös muun muassa James Brownin, Stevie Wonderin, Gloria Gaynorin, Freddie Jacksonin, Teddy Pendergrassin, Melba Mooren, Willie Collinsin, Lou Rawlsin, Beau Williamsin, People’s Choicen, Gladys Knight & the Pipsin, The Intrudersin ja The Jacksonsin kanssa.

Vuoteen 1978 mennessä McFadden ja Whitehead olivat saaneet 22 kultalevyä, kaksi platinalevyä ja kaksi Grammy-ehdokkuutta. Tähän saakka McFadden ja Whitehead olivat vauhdittaneet muiden uraa, mutta vuonna 1979 he päättivät tehdä albumin, joka on nimeltään "McFadden & Whitehead". Seuraavana vuonna ilmestyi toinen albumi, joka on nimeltään "I Heard It in a Love Song". Vuonna 1982 ilmestyi kolmas albumi: "Movin' On".

Diskografia
-----------

### Albumit

* *McFadden & Whitehead*  (Repertoire, 1979)
* *I Heard It in a Love Song*  (EMI-Capitol Special Markets, 1980)
* *Movin' On*  (Capitol EMI, 1982)

### Kokoelmat

* *Polishin' Up Our Act*  (WestSide/Philadelphia International, 2000)
* *Ain't No Stoppin' Us Now: Best of the Pie Years*  (Diablo, 2004)

Lähteet
-------

1. 1 2 3  Wynn, Ron: McFadden & Whitehead Sony Music Entertainment.  Arkistoitu 23.4.2009. Viitattu 11.4.2009. (englanniksi)
2. 1 2 3  Perrone, Pierre: McFadden & Whitehead remembered *spectropop.com*. Viitattu 11.4.2009. (englanniksi)
3. ↑  Home > Music > M > McFadden & Whitehead > Discography starpulse.com.  Arkistoitu 4.6.2008. Viitattu 11.4.2009. (englanniksi)
4. ↑  Home > Music > M > McFadden & Whitehead > Discography > Compilations starpulse.com.  Arkistoitu 3.6.2008. Viitattu 11.4.2009. (englanniksi)

Aiheesta muualla
----------------

* McFadden & Whitehead Last.fm:ssä (englanniksi)
* Perrone, Pierre: McFadden & Whitehead remembered (englanniksi)
Rajakallion alue Pomponrahkan luonnonsuojelualueella Turun lentoaseman lähellä.
**Rajamaa** on aiemmin käytössä ollut nimitys, jolla tarkoitettiin suuren valtion reuna-alueella sijaitsevaa seutua, jonka katsottiin olevan sivistyksellisesti ja taloudellisesti sekä usein myös poliittisesti takapajuinen. Suomen autonomian ajan loppuaikoina venäläiset käyttivät *Venäjän rajamaa* -nimitystä (ven. *okraina*) halveksiessaan Suomea tai kieltäessään sen erikoisaseman.

Suomen paikannimissä ja sukunimissä olevat *raja*-sanan sisältävät nimet viittaavat johonkin tarkkaan rajapaikkaan tai ne kertovat asumuksen sijaitsevan lähellä valtakunnan, läänin, maakunnan, pitäjän, kylän tai maatilan rajaa. Sukunimissä tällaisia ovat esimerkiksi *Raja, Raja-aho, Rajahalme, Rajakallio, Rajakangas, Rajala, Rajalahti, Rajamäki, Rajanen, Rajaniemi* ja *Rajasalo*.

Vanhempi rajaa tarkoittava ilmaisu suomen kielessä on ollut *pyhä*. Tähän liittyviä paikannimiä ovat esinerkiksi lukuisat Pyhäjärvi ja Pyhäjoki -nimet.

Lähteet
-------

1. ↑  *Iso tietosanakirja,* Otava 1931–1939.
2. ↑  Kustaa Vilkuna & Marketta Huitu & Pirjo Mikkonen & Sirkka Paikkala: *Uusi suomalainen nimikirja*, s. 708–710. Otava, 1988. ISBN 951-1-08948-X.
Darren Star vuonna 2017.
**Darren Star** (s. 1961) on yhdysvaltalainen tuottaja ja käsikirjoittaja. Hän on tullut tunnetuksi lukuisten suosittujen TV-sarjojen luojana.

Darren Starin kuuluisimmat luomukset ovat luultavasti *Beverly Hills 90210*, *Melrose Place* sekä Sinkkuelämää, joka kylläkin perustui Candace Bushnellin kirjoituksiin. Star toimi myös *Sex and the City – Sinkkuelämää* elokuvan tuottajana. 

Darren Star opiskeli University of Californiassa Los Angelesissa. Hän on taustaltaan juutalainen. Starilla on nykyisin asunnot sekä Los Angelesissa että New Yorkissa. Star on avoimesti homoseksuaali.

Aiheesta muualla
----------------

* Darren Star Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Japani
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* IdRef

 |

 |
**McGurk’s Barin pommi-isku** oli terroriteko Belfastissa Pohjois-Irlannissa vuonna 1971. Puolisotilaallinen lojalistiryhmittymä Ulster Volunteer Force (UVF) räjäytti pommin katolisten suosimassa pubissa. Räjähdyksen voimasta rakennus romahti, 15 henkeä sai surmansa ja 17 loukkaantui. Poliisi epäili aluksi, että räjähdys oli IRAn pommi, joka räjähti vahingossa katolisten alueella. Vuonna 1977 pakoauton kuljettaja tunnusti, ja hänet tuomittiin 15-kertaiseen elinkautiseen vankeuteen. Muita syyllisiä ei ole löydetty.

Vuonna 2012 työväenpuolueen kansanedustaja Michael Connarty kertoi Britannian parlamentissa, että johtavia brittiläisiä poliitikkoja, joiden joukossa saattoi olla konservatiivinen pääministeri Edward Heath, oli sekaantunut kampanjaan, jossa pommin koetettiin väittää olleen IRA:n virhelaukaus. Poliisiasiamies ei löytänyt todisteita yhteyksistä lojalististen puolisotilaallisten joukkojen ja tutkintaa tehneiden turvallisuusjoukkojen väliltä, mutta totesi että tutkinta ei ollut tasapuolinen vaan keskittyi katolisten syyllistämiseen.

Lähteet
-------

1. ↑  1971: Bomb demolishes crowded Belfast pub *On This Day*. BBC. Viitattu 20.6.2013.
2. ↑  Heath 'may have been involved in blaming IRA for McGurks bomb'  2012. BBC. Viitattu 20.6.2013.
Zhongguancun
**Zhongguancun** (kiinaksi 中关村) on Pekingissä sijaitseva kiinalainen teknologiakeskus, jota nimitetään Kiinan Piilaaksoksi.

Zhongguancun on ollut teknologiakeskus 1950-luvulta lähtien - se nimi tuli kiinalaisille tutuksi 1980-luvulla elektroniikan kehittämisen keskuksena. Sitä on kehitetty Kiinan tiedeakatemian ohjeistuksella. Vuonna 1988 se sai formaalin nimen, joka on englanniksi käännettynä "Beijing High-Technology Industry Development Experimental Zone" - nimi muuntui 1999 muotoon "Zhongguancun Science & Technology Zone." 

Alueella syntyneitä yrityksiä ovat mm. Stone Group, Founder Group ja Lenovo Group, jotka perustettiin vuosina 1984-85 Pekingin yliopiston ja Kiinan tiedeakatemian tutkimuksesta. Lenovo osti vuonna 2005 IBM:n mikrotietokonedivisioonan 1,75 miljardilla dollarilla, jolloin siitä tuli maailman kolmanneksi suurin mikrotietokoneiden valmistaja. Myös Baidu ja SINA Corporation ovat alueella syntyneitä yrityksiä. Alueelle on 12000 korkean teknologian yritystä. Alueella toimivat myös
Google, Intel, AMD, Oracle, Motorola, Sony ja Ericsson. Microsoft rakentaa alueelle kiinalaista tutkimuskeskustaan 280 miljoonalla dollarilla aikoen palkata sinne 5000 työntekijää.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zhongguancun**.
* Article with photos of Zhongguancun's development since the 1980s (Arkistoitu – Internet Archive)
* Obituary for Chen Chunxian
* Zhongguancun Management Committee (Arkistoitu – Internet Archive)
* Zhongguancun Parks (Arkistoitu – Internet Archive)
* Travel Introduction to Zhongguancun
* Michael Rogers MSNBC Article on Zhongguancun
* Hilon Market Building (in Chinese)  (Arkistoitu – Internet Archive)
* Map of Zhongguancun
**Zhou Dunyi** (1017-1073) oli kiinalainen filosofi. Hän oli varhaisen uuskungfutselaisuuden tärkeimpiä edustajia. Zhou yhdisti syvää hengellisyyttä moraaliin ja politiikkaan.

Zhou syntyi vaikutusvaltaiseen virkamiessukuun ja toimi korkeissa valtiollisissa tehtävissä suuren osan elämästään.

Zhoun keskeisiä teoksia ovat kaksi tutkielmaa. Lyhyempi, *Taijitushuo*. käsittelee metafysiikkaa ja sitä miten "monta on pohjmmiltaan yksi ja yksi jakautuu moneen". Pidempi, *Tongshu*, määrittelee uuskungfutselaisuuden etiikan.

Lähteet
-------

1. 1 2 3  Zhou Dunyi *Encyclopaedia Britannica*. Viitattu 26.10.2019.
2. ↑  Zhou Dunyi (Chou Tun-i, 1017-1073) *Internet encyclopedia of Philosophy*. Viitattu 26.10.2019.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Japani
* Tšekki
* Australia
* Korea
* Alankomaat
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* Europeana
* IdRef

 |

 |
**Hydroleaceae** on pieni kasviheimo koppisiemenisten Solanales-lahkossa, ja siinä on vain yksi suku, *Hydrolea*.

Tuntomerkit
-----------

Heimon/suvun kasvit ovat ruohoja tai pensasmaisia. Niiden lehdet ovat melko pieniä ja lehtilaidat ovat hampaiset tai ehyet. Kukat ovat 4–5-lukuisia, keskikokoisia. Verhiö on tyvestä yhdislehtinen ja terälehdet ovat kasvaneet yhteen leveän kellomaiseksi, väriltään teriö on sininen. Heteenponnet ovat liikkuvia, palhot tyveltään äkisti leventyviä tai liuskaisia. Toisinaan kukassa on mesiäinen. Yhdislehtinen sikiäin koostuu 2–4 emilehdestä, istukat ovat kaksiliuskaisia, vartalot erillisiä, luotti hieman suppilomainen tai pallomainen. Hedelmä on eri tavoin avautuva kota, siemenet pitkittäisharjuisia ja niissä on kirjava valkuainen, endospermi.

Levinneisyys
------------

Levinneisyysalue käsittää tropiikin ja lämpimänlauhkeiden alueiden kosteikot. Eräät lajit kasvavat vedessä.

Luokittelu
----------

Hydroleaceae-heimon ainoassa suvussa on 12 lajia. Lähin sukulaisheimo on Sphenocleaceae. Aiemmin *Hydrolea*-suku sisällytettiin tavallisesti sievikkikasveihin (Hydrophyllaceae).

Lähteet
-------

* Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2 3 4  Stevens 2001–, Viitattu 10.3.2015.

Aiheesta muualla
----------------

* Levinneisyyskartta:
* Solanales-lahkon evoluutiopuu:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q134462
* Wikispecies: Hydrolea
* APDB: 191540
* APNI: 107403
* CoL: 4ZTC
* EPPO: 1HYMG
* FloraBase: 21965
* FoC: 116001
* GBIF: 2928285
* GRIN: 5902
* iNaturalist: 128997
* IPNI: 331667-2
* IRMNG: 1308291
* ITIS: 31382
* NCBI: 24570
* Open Tree of Life: 1031119
* PLANTS: HYDRO3
* POWO: urn:lsid:ipni.org:names:331667-2
* Tropicos: 40028960
* WFO: wfo-4000018542

 |

 |
Ihmisiä ahtautuneena kapealle kujalle Halloweenina Itaewonissa.
**Soulin halloween-onnettomuus** on 29. lokakuuta 2022 sattunut onnettomuus Itaewonissa, Soulissa, Etelä-Koreassa. Ainakin 158 ihmistä talloutui kuoliaaksi ja satoja loukkaantui kadulla johon oli ahtautunut tuhansia ihmisiä halloween-juhlien aikana.

Tapahtumat
----------

Soulissa sijaitsevaan Itaewonin kaupunginosaan kertyi tavanomaista enemmän ihmisiä juhlimaan Halloweenia 29. lokakuuta 2022. Halloweenia vietettiin Itaewonissa ensimmäistä kertaa kolmeen vuoteen ilman koronapandemiaan liittyneitä rajoituksia. Jo alkuillasta ihmisiä oli erityisen paljon liikkeellä alueella. BBC:n mukaan paikalle oli tullut noin 100 000 ihmistä. Pahin tungos syntyi kapealle Hamilton-hotellin vieressä olevalle kujalle, jossa ihmiset eivät ahtauden vuoksi päässeet liikkumaan vapaasti. Kuja sijaitsee rinteellä ja on siten hieman kalteva. Väentungos johti ainakin 153 ihmisen kuolemaan.

Tutkinta
--------

Presidentti Yoon Suk-yeol ilmoitti onnettomuuden perusteellisen tutkinnan aloittamisesta. Suurin osa onnettomuuden vaatimista uhreista on viranomaisten toimesta jo tunnistettu.

Lähteet
-------

1. ↑  Soulin halloween-tragedian uhri­luku kasvaa: yli 150 kuollut *is.fi*.  29.10.2022, päivitetty 30.10.2022. Viitattu 30.10.2022.
2. ↑  Suomalaisnainen kertoo kauhun hetkistä Soulin halloween-tungoksessa – "Ei pystytty lainkaan hallitsemaan mihin liikutaan"  30.10.2022. Yle. Viitattu 30.10.2022.
3. ↑  Etelä-Korean suuronnettomuus: Moni näki vaaran merkit jo ennen tragediaa  30.10.2022. Yle. Viitattu 30.10.2022.
4. 1 2  Suomen Etelä-Korean-suurlähettiläs Pekka Metso näki ihmismassat ennen onnettomuutta – "Kuuden aikaan siellä oli jo pelottavan täyttä"  30.10.2022. Yle. Viitattu 30.10.2022.
5. ↑  South Korea Halloween crush kills 120, injures 100 - officials  30.10.2022. BBC. Viitattu 30.10.2022.
6. 1 2  Itaewon crowd crush: Horror as more than 150 die in Seoul district  30.10.2022. BBC. Viitattu 30.10.2022.
7. ↑  At least 153 killed in crowd crush during Halloween festivities in Seoul  30.10.2022. The Guardian. Viitattu 30.10.2022.
Zhong Nanshan
**Zhong Nanshan** (kiin.: 钟南山; pinyin: *Zhōng Nánshān*; s. 20. lokakuuta 1936 Nanjing) on kiinalainen epidemiologi ja keuhkotautilääkäri.

Zhongin isä Zhong Shifan oli pediatri ja äiti sairaanhoitaja Liao Yueqin. Zhong valmistui lääketieteellisten opintojensa jälkeen Pekingin yliopistosta vuonna 1960 ja työskenteli sitten yliopistossa vuoteen 1966. Vuosina 1979–1981 hän opiskeli sekä tutki Edinburghin ja Lontoon yliopistoissa. Vuonna 1979 hän sai nimityksen Guangzhoun hengityselinsairauksien instituutin johtoon.

Zhong on istunut Kiinan kansan neuvoa-antavassa poliittisessa konferenssissa. Hän on saanut monia tunnustuksia ja kunnianosoituksia, kuten Birminghamin yliopiston kunniatohtorin arvon vuonna 2011. Hän on toiminut puheenjohtajana Kiinan lääketieteellisessä yhdistyksessä vuosina 2005–2010. Hänet valittiin Kiinan tekniseen akatemiaan vuonna 1996, ja hänet nimettiin vuonna 2009 yhdeksi Kiinan sadasta vaikutusvaltaisimmasta kansalaisesta kansantasavallan perustamisen jälkeen.

Toiminta epidemioiden aikana
----------------------------

Zhong saavutti kuuluisuutta työllään sars:n leviämisen aikana. Hän myönsi julkisesti, että sars ei ollut hallinnassa toisin kuin valtiollisessa mediassa annettiin ymmärtää. Vaikka vallanpitäjät aluksi väheksyivät epidemiaa, Zhongiin on jälkikäteen viitattu kiinalaisessa mediassa "SARS:n sankarina".

Vuoden 2019– koronaviruspandemiassa Zhong nimitettiin Kiinan hallituksen johtavaksi lääketieteelliseksi neuvonantajaksi ja Kansallisen terveyskomission uuteen koronavirukseen kohdistaman tutkimuksen johtohahmoksi. Zhongin mukaan sars-kriisiä pitkitti hallituksen haluttomuus tiedon jakamiseen, mutta uuden koronaviruksen aiheuttaman pandemian aikana hän katsoi hallituksen parantaneen suoritustaan läpinäkyvyyden ja Maailman terveysjärjestön kanssa yhteistyön tekemisen osalta.

Lähteet
-------

1. 1 2 3  Zhong Nanshan and Chinese Medical Workers: From SARS to COVID-19 China.com.cn
2. 1 2 3  COVID-19: Dr. Zhong Nanshan Is In The Diplomat
3. 1 2  Honorary doctorate awarded to China's SARS hero University of Birmingham
4. 1 2  Exclusive: Coronavirus outbreak may be over in China by April - expert Reuters
5. ↑  Will the whole world turn into Wuhan? China's top coronavirus expert warns the disease is ravaging the planet as it did in the epicentre in its early days Mail Online


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat
* Australia

 |
|  |
| Tieteilijät | 
* ORCID

 |

 |
Kladogrammi osoittaa versokasvien (Embryophyta) muuttumista ja sukulaisuussuhteita. Siitä ei kuitenkaan näe paljonko muutosta on tapahtunut tai kuinka nopeasti.
**Kasvien evoluutio** käsittää kasvien kehityksen elämän syntyajoista saakka.

Yksisoluisia leviä oli olemassa jo arkeeisen aionin ajalla. Ensimmäiset vihreät levät ilmaantuivat paleotsooisen maailmankauden alkupuolella ordovikikaudella. Ensimmäiset löydetyt maakasvit ovat peräisin siluurikaudelta. Devonikaudella ilmestyivät sammalet. Silloin ilmestyivät myös ensimmäiset sanikkaiset ja liekomaiset kasvit, jotka levisivät kivihiilikaudella. Kivihiilikaudella kehittyivät ensimmäiset siemenkasvit, kuten siemensaniaiset ja ensimmäiset nykyisen kaltaiset paljassiemeniset kasvit. Permikaudella havupuut ja käpypalmut levisivät. Mesotsooisen maailmankauden alussa, triaskaudella, siemensaniaiset katosivat. Samoihin aikoihin levisivät entisestään havupuut, neidonhiuspuut ja käpypalmut. Jurakaudella ilmaantuivat ensimmäiset koppisiemeniset kasvit. Liitukauden loppuun mennessä koppisiemeniset kasvit olivat levinneet niin, että ne käsittivät valtaosan kasvikunnasta ja paljassiemenisten osuus oli vähentynyt huomattavasti. Kenotsooisella maailmankaudella, tertiäärikaudella, kukkivat kasvit kehittyivät ja puumaiset koppisiemeniset erilaistuivat. Kvartäärikaudella ruohovartiset kasvit ovat tulleet yleisemmiksi ja monipuolisemmiksi.

Lähteet
-------

1. ↑  Notes on Geological Time Scale, Palaeobotany  2016. Biologydiscussion. Viitattu 17.2.2017. (englanniksi)